title: Iste’mol sarflaridagi o’zgarishlar
text: 299
  darajasining o’zgarishiga bog’liq bo’lmagan holda iste’molchi farovonligining
  pasayishiga olib keladi.
  Iste’molchining kutishi.
  Iste’mol sarflari hajmidagi o’zgarish, iste’molchining
  narxlar va daromadlar darajasidagi kelajakdagi o’zgarishlarni oldindan bilishiga
  bog’liq. Masalan, agar iste’molchi kelajakda o’zining real daromadi ko’payadi, deb
  hisoblasa, u joriy daromadlarining ko’proq qismini sarflashga tayyor bo’ladi. Natijada
  bu davrda iste’mol sarflari ko’payadi, jamg’arish esa kamayadi va yalpi talab ortadi.
  Aksincha, agar iste’molchi kelajakda o’zining real daromadlari kamayadi deb
  hisoblasa, ularning iste’mol sarflari va demak, yalpi talabi qisqaradi. Xuddi shunday
  tarzda inflyatsiyaning kutilishi bugungi yalpi talabni oshiradi. Chunki iste’molchilar
  narxlar oshgunga qadar tovarlarni xarid qilib qolishga harakat qiladi. Aksincha, yaqin
  kelajakda narxlar pasayishining kutilishi, bugungi iste’mol miqdorining kamayishiga
  olib keladi.